
modo praelocuto callide congregatae, pro forisfactura regis in
Flandriara sunt transvectae. His et aliis extortionibus turbati,
comites et barones Angliae parliamentum per se in foresta de
Wyre, sita in Marchia, statuerunt . . .

In crastino translations Beati Thomae Martyris, citatis
baronibus et militia regni Londonias, mandante rege suo con-
stabulario et sup marescallo, cpmitibus Northfolchiae et Here-
fordiae, adbreviare coram ipsis apud Sanctum Paulum quot
equitaturas quisque posset invenire ipsi in proximo processuro
ad bellum ; responderunt quatinus imperaret alicui alteri de
domo sua illud orncium, eo quod non citati immo rogati diverte-
rant ad eundem. Et displicuit sermo iste in oculis regis, assigna-
tis interim duobus aliis in hujusmodi ofricio exsequendo. Eodem
tempore, admisso archiepiscopo in gratiam regis atque reddita
sibi baronia sua, pridie idus Julii, ante magnam aulam
regiam elevatus rex super gradum ligneum cum filio sue et
archiepiscopo, necnon comite Warwici, coram eo astante
populo, erumpentibus lacrymis veniam de commissis humillirne
postulavit, dicens se minus bene et tranquille quam regem de-
ceret ipsos rexisse, portiunculas facultatum suarum quas sibi
dederant, seu quas ministri ejus ipso inscio extorserant, ideo
acceptasse ut injuriosos hostium conatus, sitientium sanguinem
Anglicanum, sumpta reipublicae particula, massa quietius possi-
denda, potentius expugnaret. Et addens, ' Ecce expositurus
meipsum discrimini propter vos, peto, si rediero, suscipiatis me
velut in praesentia habetis, et ablata omnia reddam vobis.
Quod si non rediero, in regem vestrum meum filium coronetis.'
Haec autem, archipraesule resoluto in lacrymas pollicente se
ndeliter observare, totus populus ndelitatem extensis manibus
stipulantur. Absentantibus interea sponte praefatis comitibus
usque quo eorum petitio pro alleviatione patriae audiretur,
dixerunt quidam non fore proficuurn regi in Flandriam transfre-
tare, neque ipsos sibi iliac servitia, ab antecessoribus suis
insueta, praebere, praesertim ipsis Scottis jamdudum more
Wallensium, adhuc se praesente, recidivatis ad pugnam. Postu-
larunt etiam, allegata primitus communitatis exinanitione, ne
de cetero per Angliam taillagia usurparet; rursum ut libertates,
contentae in Magna Carta ac de Foresta, in usu extunc efncacius
haberentur, et yoluntarias super his inductas exactiones de
cetero c^uasi in irritum revocaret. Super quibus non protinus
exauditi cum indignatione recesserunt dicti comites et barones.
Quo viso rex, instinctu unitatis confovendae suasuque victoriae